kalixlouiis/myanmar-wikipedia-corpus huggingface dataset:
ရှေးဦးအစပုဂ္ဂိုလ် အီးမစ်ယာကို သုတ်သင်၍ ကမ္ဘာလောကကိုဖန်တီးခြင်း၊ ပထမဆုံးလူသားနှစ်ဦး အက်စ်ခ်လာနှင့် အမ်ဘလာ တို့ကို အသက်ဟူသောလက်ဆောင်ပေးခြင်းတို့တွင် ပါဝင်လုပ်ဆောင်ခဲ့သည်။
အိုးဒင်သည် အထူးသဖြင့် ယူးလ်ပွဲတော်နှင့် ဆက်နွှယ်ပတ်သက်သည်။
ရှေးဟောင်းဂျာမန်နစ်အက္ခရာ၊ ကဗျာလင်္ကာတို့အကြောင်း လူသားတို့၏ အသိပညာသည် အိုးဒင်နတ်ဘုရားကြောင့်ဖြစ်သည်ဟု ရည်ညွှန်းကြကာ ဤနတ်ဘုရားကို ယဉ်ကျေးမှုဆိုင်ရာ သူရဲကောင်းအရည်အသွေးများကို ပေးအပ်ထားကြသည်။
ရှေးဟောင်းနော့စ်စာပေများက ဗဲလ်ကရီကဲ့သို့သော တိုက်ပွဲနှင့်ပတ်သက်သည့် အမျိုးသမီးပုဂ္ဂိုလ်များကို အိုးဒင်နှင့် ဆက်စပ်ဖော်ပြသည်။
အိုးဒင်သည် ဗဲလ်ဟဲလ်လာ ခန်းမဆောင်ကို အုပ်စိုးသည်။
တိုက်ပွဲ၌ ကျရှုံးသေလွန်သူများအနက် တစ်ဝက်သည် ဤခန်းမဆောင်သို့ ရောက်ရှိ၍ အိုးဒင်ကပိုင်ဆိုင်သည်။
ထိုကျဆုံးသူများကို အိန်းဟာယာ (einherjar)ဟု ခေါ်သည်။
အခြားတစ်ဝက်ကို ဖရွိုင်းယာနတ်ဘုရားမက ရွေးချယ်ယူငင်၍ ဖိုးလ်ဝမ်ဂါ တမလွန်ကွင်းပြင်သို့ ခေါ်ဆောင်သည်။
အိုးဒင်နတ်ဘုရားသည် ပညာရှိပုဂ္ဂိုလ် မစ်မီယာ (ကိုယ်ခန္ဓာမရှိတော့ဘဲ ခေါင်းသာလျှင်ရှိသော)သူထံတွင် အကြံဉာဏ်ရေးရားများဆွေးနွေးတိုင်ပင် အဖြေရှာသည်။
ကမ္ဘာ့အဆုံးသတ်တိုက်ပွဲကြီး ရက်နရော့၌ ဖြစ်ပျက်မှုများကို ကြိုတင်ပြောဆိုမှုများတွင် မစ်မီယာက အိုးဒင်ကို အိန်းဟာယာများကို မိစ္ဆာဝံပုလွေ ဖန်းနစ်ယာမှမစားမီ တိုက်ပွဲသို့ခေါ်ဆောင်သွားရန် ပြောဆိုထားသည်။
နောက်ပိုင်းပေါ်ပေါက်လာသော ရိုးရာပုံပြင်များတွင် အိုးဒင်သည် ကောင်းကင်ယံမှ သရဲတစ္ဆေပေါင်းများစွာ၏ ရှာဖွေအမဲလိုက်ခြင်း (Wild Hunt) ဖြစ်စဉ်၏ ခေါင်းဆောင်ဟူ၍ ဖော်ပြပါရှိသည်။
ဂျာမန်နစ်အကြောင်းလေ့လာမှုများတွင် အိုးဒင်သည် စိတ်ဝင်စားစရာကောင်းသော အကြောင်းအရာတစ်ရပ်လည်းဖြစ်ကာ ပညာရှင်များက ၎င်း၏ရဖြစ်ပေါ်လာခြင်းနှင့်ဆက်နွယ်သော သဘောတရားများစွာကို ဖော်ထုတ်တိုးတက်စေခဲ့ပြီးဖြစ်သည်။
ဤအလေးစိုက်မှုအချို့တွင် အိုးဒင်သည် အခြားဇာတ်ကောင်များနှင့် ဆက်စပ်ရှိ၏ဟု ဖော်ပြကြသည်။
ဥပမာဆိုရသော် ဖရွိုင်းယာနတိဘုရားမ၏ ခင်ပွန်း အိုးသရာသည် အိုးဒင်၏ ရင်းမြစ်ပိုင်းဆိုင်ရာအနေအထားဖြင့် ဆင်တူကိုယ်ပွားဖြစ်နိုင်သည့် ပုံစံသဘောရှိ၍ ပခြားတစ်ဖက်တွင်လည်း အိုးဒင်၏ ဇနီး ဖရစ်မှာ များစွာသောပုံစံအားဖြင့် ဖရွိုင်းယာနှင့် ဆင်တူဖြစ်သည်။
အိုးဒင်သည် လိုကီဟုခေါ်သောသူ၏ ပုံပန်းနှင့်လည်း အထူးတလည် ဆက်နွယ်ပတ်သက်နေပြန်သည်။
အခြားသော ချဉ်းကပ်မှုများတွင် သမိုင်းဆိုင်ရာမှတ်တမ်းများတွင် အိုးဒင်၏ အနေအထားကို အလေးပေး(လေ့လာ)ထားရာ ၎င်းသည် ရှေးဦး အင်ဒို-ဥရောပ ဒဏ္ဍာရီတစ်ခုမှဆင်းသက်ဖြစ်ပေါ်လာသလား (သို့) နောက်ပိုင်း ဂျာမန်နစ်လူမှုအဖွဲ့အစည်းများ၌သာ ဖြစ်ပေါ်ခဲ့သလား ဆိုသည့် အမေးများသောမေးခွန်းလည်းရှိသည်။
ခေတ်သစ်ကာလတွင် အိုးဒင်သည် မြောက်မြားလှသော ကဗျာလင်္ကာ၊ ဂီတ၊ အခြားယဉ်ကျေးမှုဆိုင်ရာ ဖော်ကျူးချက်များကို စေ့ဆော်နိုင်ခဲ့သည်။
ဟိသန်နရီဟုတွင်သော ရိုးရာသဘောကိုးကွယ်မှုဘာသာအသစ်တွင် အိုးဒင်ကို အခြား ရှေးဟောင်းဂျာမန်နစ် နတ်ဘုရားများနှင့်အတူတကွ အလေးအမြတ်ပြု ပူဇော်ကိုးကွယ်ကြသည်။
အချို့သော ဘာသာဂိုဏ်းခွဲများတွင် ၎င်းကို အဓိကထား ကိုးကွယ်ကြ၏။
ကိုးကား ကဏ္ဍ:နော့စ်နတ်ဘုရားများ။
ရန်ကုန်ခေတ်သစ် မီဒီယာ (Yangon Khit Thit Media) သည် ၂၀၁၈ ခုနှစ် ဇန်နဝါရီလ ( ၁ )ရက်နေ့တွင် စတင် တည်ထောင်ခဲ့သော မီဒီယာတစ်ခုဖြစ်သည်။
ရန်ကုန်ခေတ်သစ် မီဒီယာကို အယ်ဒီတာချုပ် သာလွန်ဇောင်းထက် (ခ) လှိုင်းသစ်ဇင်ဝေ က တည်ထောင်သည်။
သမိုင်းအကျဉ်း ရန်ကုန်ခေတ်သစ်မီဒီယာ ကို ပြန်ကြားရေး ဝန်ကြီးဌာန က ၂၀၁၈ ခုနှစ်၊ ဩဂုတ်လ ၃ ရက်နေ့တွင် သတင်းအေဂျင်စီအသိအမှတ်ပြုလက်မှတ် (၀၀၁၀၇) ဖြင့် တရားဝင် သတင်းမီဒီယာလုပ်ငန်းတစ်ခုအဖြစ်ဆောင်ရွက်နိုင်ရန် ခွင့်ပြုပေးခဲ့သည်။
ရန်ကုန်ခေတ်သစ်မီဒီယာသည် လူ့အခွင့်အရေး နှင့် ဒီမိုကရေစီအရေးလှုပ်ရှားမှုအပါအဝင် တိုင်းရင်းသားရေးရာကိစ္စရပ်များကို အထူးအလေးထား ရေးသားဖော်ပြသည်။
သတင်းဌာနတည်ထောင်ချိန်ကစပြီး ဖော်ပြရေးသားသည့် သတင်းအချို့ကြောင့် တပ်မတော် ၏ အာရုံစိုက်မှုကို ခံခဲ့ရပြီး ၂၀၂၀ပြည့်နှစ် ဧပြီလ ( ၁ )ရက်နေ့တွင် ရန်ကုန်ခေတ်သစ် မီဒီယာအား ရခိုင့်တပ်တော် အကြောင်း အင်တာဗျူး သတင်း ရေးသားဖော်ပြမှုနှင့်ပတ်သတ်ပြီး မြန်မာနိုင်ငံ ရဲတပ်ဖွဲ့ က ပုဒ်မ အကြမ်းဖက်မှုတိုက်ဖျက်ရေး ဥပဒေ ၅၀(က)၊၅၂(က)တို့ဖြင့် တရားလိုပြုလုပ်၍ တရားစွဲဆိုမှုကိုခံခဲ့ရသည်။
ထို့အပြင် ၂၀၂၀ပြည့်နှစ် ဖေဖော်ဝါရီ ၉ရက် ရန်ကုန် မြို့တော်ခန်းမရှေ့တွင် ပြုလုပ်ခဲ့သည့် အမျိုး၊ဘာသာ၊ သာသနာအရေးဟုဆိုသော ဆန္ဒပြပွဲသတင်းကို တင်ဆက်ခဲ့ရာတွင်လည်း ဟောပြောချက်များအပေါ် ချဲ့ကားရေးသားတင်ဆက်သည်ဟု အမျိုး သားရေးဝါဒီဆိုသူများက ယူဆပြီး ဖိအားပေးမှုကိုပါ ခံခဲ့ရသည်။
၂၀၂၁ နောက်ပိုင်းအခြေအနေ ၂၀၂၁ မြန်မာနိုင်ငံ စစ်အာဏာသိမ်းမှုအပေါ် ရန်ကုန်ခေတ်သစ်မီဒီယာ က ပြင်းပြင်းထန်ထန် ဆန့်ကျင်သည့်ဘက်တွင် ရပ်တည်ခဲ့သည်။
လူ့အခွင့်အရေးချိုးဖောက်ခံရမှုများ၊ပြည်သူလူထုနစ်နာမှုများနှင့်စစ်ရေးသတင်းများ ကို အထူးအလေးထားဖော်ပြခဲ့သည်။
စစ်ကောင်စီက ၂၀၂၁ ခုနှစ် မတ်လ ၉ရက် တွင် Mizzima၊ DVB၊ 7 Days၊ Myanmar Now စသည့် သတင်းဌာန (၅)ခုကို ထုတ်ဝေခွင့်ပိတ်သိမ်းရာတွင် ခေတ်သစ် သတင်းဌာနပါ ပါဝင်ခဲ့သည်။
ခေတ်သစ်သတင်းဌာန တည်ထောင်သူ ကိုသာလွန်ဇောင်းထက်ကမူ သတင်းဌာနပိတ်သိမ်းခံရမှုနှင့်စပ်လျဉ်းပြီး တရားမဝင် စစ်ကောင်စီ၏ အမိန့်ဖြစ်သည့်အတွက် ထုတ်ဝေခွင့်ပိတ်ခြင်းကို လက်ခံသွားမည် မဟုတ်ဘဲ သတင်းများကို ဆက်လက်တင်ပြသွားမည်ဟု တုံ့ပြန်ခဲ့သည်။
စစ်ကောင်စီက ရန်ကုန်ခေတ်သစ်သတင်းဌာန၏ တည်ထောင်သူနှင့်အယ်ဒီတာချုပ် သာလွန်ဇောင်းထက်၊ အပါအဝင် အယ်ဒီတာ ကံဇော်၊ အယ်ဒီတာဟောင်း မခင်နှင်းကြည်သာတို့ကို ပုဒ်မ ၁၂၄ (က) ၊ ပုဒ်မ ၁၇ (၁) ၊ အကြမ်းဖက်တိုက်ဖျက်ရေးဥပဒေ ပုဒ်မ ၅၀ (က) ၊ ၅၂ (က)။
ပုဒ်မ ၅၀၅ (က) တို့ဖြင့် အမှုဖွင့်ခဲ့သည့်အပြင် ခေတ်သစ်အယ်ဒီတာချုပ် သာလွန်ဇောင်းထက်၏ စမ်းချောင်းမြို့နယ်၊ မင်းလမ်း ရှိ နေအိမ်ကိုပါ ချိတ်ပိတ်ခဲ့သည်။
စစ်တပ်ထောက်ခံသူများကမူ ရန်ကုန်ခေတ်သစ်မီဒီယာ ၏ သတင်းဖော်ပြမှုအပေါ် နှစ်သက်မှုမရှိကြဘဲ အမြဲတစေဝေဖန်နေကြသကဲ့သို့ စစ်ကောင်စီလက် အောက်ခံ ပြန်ကြားရေးဝန်ကြီးဌာနကလည်း ရန်ကုန်ခေတ်သစ်သည် ဖေ့ဘုတ် ဆိုရှယ်မီဒီယာတွင် ရည်ရွယ်ချက်ရှိရှိ ဘက်လိုက်သတင်းများ၊ ‌အများပြည်သူစိတ်ဓာတ်ပျက်ပြားစေသည့် ငွေလဲလှယ်နှုန်းများကို တင်ဆက်လေ့ရှိသည်ဟု ထုတ်ပြန်ခဲ့သည်။
လိုကီနတ်ဘုရား () သည် နော့စ်ဒဏ္ဍာရီလာ နတ်ဘုရားတစ်ဦးဖြစ်သည်။
Fárbauti နှင့် Laufey တို့၏သားဖြစ်၍ ဟဲလ်ဘလင်ဒီ နှင့် Býleistr တို့နှင့် ညီအကိုတော်သည်။
ယော့တန်မျိုးနွယ် အန်းဂရာဘော်သာသည် ဇနီးသည်ဖြစ်ကာ သူမနှင့်အတူ ဟဲလ် ၊ ဖန်းရစ်ယာဝံပုလွေ နှင့် မြွေနဂါးကြီး ယောမွန်ဂန်ဒရာ တို့ထွန်းကားသည်။
အခြားဇနီးတစ်ဦး Sigynနှင့်အတူ နာဖီ နှင့် နာရီတို့၏ ဖခင်ဖြစ်၏။
လိုကီသည် မြင်းမအသွင်ဖြင့် စဗာသီဖာရီမြင်းနှင့်ရသော ခြေရှစ်ချောင်းပါသော စလေးနစ်ယာမြင်း၏ မိခင်လည်းဖြစ်သည်။
ထို့အပြင် အက်ဒါ စကားပြေ၌ ဗဲလီ၏ ဖခင်အဖြစ် ရည်ညွှန်းထားသည်။
သို့ရာတွင် ထိုစကားပြေ၌ပင် ဗဲလီ၏ ဖခင်ကို အိုးဒင် အဖြစ် နှစ်ခေါက် ရည်ညွှန်းရာ လိုကီမှာ တစ်ကြိမ်သာ ဖခင်အဖြစ် ရည်ညွှန်းဖော်ပြထား၏။
ရင်းမြစ်များအရ လိုကီနှင့် နတ်ဘုရားတို့၏ ဆက်နွယ်ပတ်သက်မှုသည် များစွာဖြစ်လျက် ရှိ၏။
တစ်ခါတစ်ရံတွင် လိုကီသည် နတ်ဘုရားတို့အားကူညီပေး၍ ရံခါ၌ ထိုနတ်ဘုရားများအပေါ် မလိုတမာစိတ်ဖြင့် ပြုမူတတ်သည်။
လိုကီသည် အသွင်ပြောင်းလဲနိုင်သူတစ်ဦးဖြစ်ကာ တသီးတခြား အဖြစ်ပျက်များ၌ ဆာမန်ငါး (ဆယ်လ်မွန်ဟု လူသိများသည်)၊ မြင်းမအသွင်၊ ယင်ကောင်နှင့် နောက်ဖြစ်နိုင်ချေရှိသူတစ်ဦးမှာ သဲ့ခ် (Þökk) ဟုခေါ်သော အမယ်အိုကြီး ဖြစ်သည်။
ဘော်လ်သရာနတ်ဘုရားကို သေစေခဲ့သည့်အတွက် လိုကီ၏ နတ်ဘုရားများနှင့် ကောင်းသောဆက်ဆံရေးမှာ ပျက်ပြားခဲ့သည်။
လိုကီကို ဗဲလီက ၎င်း၏သားများအနက် တစ်ယောက်သောသူ၏ အူများဖြင့် ချည်နှောင်ခဲ့သည်။
အက်ဒါ ကဗျာလင်္ကာ နှင့် အက်ဒါ စကားပြေ နှစ်ခုစလုံးတွင် စကားသီနတ်ဘုရားမသည် လိုကီကို ချည်နှောင်မှုပြုစဉ် ၎င်းအပေါ်ထက်ဝယ်၌ မြွေကြီးတစ်ကောင်ကို ထားသည့် တာဝန်ယူ၏။
ထိုမြွေကြီးက အဆိပ်များ တစ်စက်စက်ယိုစီးနေရာ ဇနီးသည်ဖြစ်သူက ခွက်ဖြင့်ခံပေးထားသည်။
ပြည့်လျှင် သွန်ပစ်၏။
ထိုသွန်နေစဉ် ကျလာသော အဆိပ်ရည်များ လိုကီအပေါ်သို့ကျသဖြင့် နာကျဉ်လွန်းသည့်အတွက် မြေငလျင်များကို လှုပ်ခတ်စေခဲ့သည်။
အဆုံးသတ်တိုက်ပွဲ ရက်နရော့ခ် ဖြစ်စဉ် ကြိုတင်ဖော်ပြထားမှု၌ လိုကီသည် ချဉ်နှောင်မှုများမှ လွတ်မြောက်လာပြီး ယော့တ်နာများ၏ အင်အားဖြင့် နတ်ဘုရားများကို တိုက်ခိုက်မည်ဖြစ်ပြီး ဟိမ်းဒါလာနတ်ဘုရားနှင့် ရင်ဆိုင်ရကာ ထိုနှစ်ဦး တစ်ဦးကတစ်ဦးကို သုတ်သင်သတ်ဖြတ်မည်ဖြစ်သည်။
လိုကီကို ညွှန်းဆိုဖော်ပြထားသည့် စာများမှာ အက်ဒါ စကားပြေ၊ အက်ဒါ ကဗျာလင်္ကာ၊ ဟိမ်းစခရင်လာ၊ စကောလ်ဒ် ကဗျာလင်္ကာများနှင့် စကန်ဒီနေးဗီးယား ရိုးရာပုံပြင်များတို့မှ နော်ဝေး ရှေးဟောင်းထွင်းစာ ကဗျာများ စသည်တို့ဖြစ်သည်။
စနပ်တန်ကျောက်တုံး နှင့် ဂေါ့စ်ဖော့သ် လက်ဝါးကပ်တိုင်တို့တွင် လိုကီကို ဖော်ပြမှုန်းချယ်ထားကြ၏။
လှည့်ဖျားသွေးဆောင်တတ်သော နတ်ဘုရားအဖြစ် ပညာရှင်အချို့ ဖော်ပြထားသည့် နော့စ်ဒဏ္ဍာရီလာ လိုကီ၏ အခန်းကဏ္ဍနှင့် ဇာစ်မြစ်ကို ပညာရှင်များစွာက ငြင်းခုံဆွေးနွေးလျက် ရှိကြ၏။
ခေတ်သစ် လူကြိုက်များသည့်ယဉ်ကျေးမှုများ၌လည်း ဖျော်ဖြေတင်ဆက်သော နယ်ပယ်အမျိုးမျိုး၌ လိုကီကို ကိုးကားညွှန်းဆို ဖော်ကျူးမှုများရှိကြသည်။
ကိုးကားရင်းမြစ်များ ကဏ္ဍ:နော့စ်နတ်ဘုရားများ။
thumb|၇၅ မမ အမြောက်တပ်ဆင်ထားသည့် ချာချီ Mark IV တင့်ကား ချာချီ တင့်ကား(Churchill tank) ဆိုသည်မှာ ကြီးမားလေးလံသော ကြည်းတပ်တင့်ကားတစ်စီးဖြစ်ပြီး ဒုတိယကမ္ဘာစစ်အတွင်းက အသုံးပြုခဲ့ကြသည်။
၎င်းတို့၏ ကြီးမား‌ထူထဲသောသံချပ်ကာများ၊ သံခါးပတ်များစွာပါဝင်ပြီး ရှည်လျားကျယ်ပြန့်သော ကိုယ်ထည်၊ မတ်စောင့်သောနေရာများအား တက်ဆင်းနိုင်သောစွမ်းရည်နှင့် အခြားအထူးပြုလုပ်ထားသော စက်ယန္တယားယာဉ်များအားလုံး၏အခြေခံပုံစံဖြစ်ခြင်း စသည်တို့ကြောင့် ထင်ရှားသည်။
စစ်အတွင်းက မဟာမိတ်တပ်များ၏ အလေးလံဆုံး တင်ကားတစ်စင်းဖြစ်ခဲ့သည်။
မူလပထမ ဒီဇိုင်းသည် ပထမကမ္ဘာစစ်အတွင်းက ဥရောပတိုက်တွင် တိုက်ပွဲဝင်ခဲ့သည့်အခြေအနေများနှင့်ဆင်တူသည့် အခြေအနေတွင် တိုက်ပွဲဝင်နိုင်ရေးအတွက်မျှော်လင့်ထားပြီး ခက်ခဲကြမ်းတမ်းသော မြေပြင်အား ဖြတ်သန်းနိုင်သည့်စွမ်းရည်ရှိရေး အသားပေးသည့် ဒီဇိုင်းထုပ်လုပ်ရန်အတွက်ဖြစ်သည်။
ဖြစ်ပေါ်လာနိုင်သည့် ဂျာမန်ထိုးစစ်များကို ခုခံရန်အတွက် ဗြိတိသျှခံစစ်အားတည်ဆောက်ရန်အလို့ငှာ ချာချီတင့်ကားများအား အရေးတကြီး တည်ဆောက်ခဲ့ကြသည်။
Churchill ကို ကျယ်ကျယ်ပြန့်ပြန့်အသုံးမပြုနိုင်ခင် ပထမဆုံးယာဉ်များတွင် အားနည်းချက်များရှိခဲ့သည်။
အမှားများအား ပြင်ဆင်တည်ဆောက်ပြီးသည့်နောက်တွင် ပိုမိုကောင်းမွန်သည့် သံချပ်ကာတပ်ထားသော Mark VII ကို စတင်အသုံးပြုခဲ့သည်။
နောက်ပိုင်းတွင် အဆင့်မြှင့်တင် တည်ဆောက်ရင်း စစ်ပွဲ၏ နောက်ပိုင်းအဆင့်များတွင် ကောင်းမွန်စွာတိုက်ပွဲဝင်နိုင်ခဲ့သည့် တင့်ကားမျိုးကွဲများစွာ တည်ဆောက်နိုင်ခဲ့လေသည်။
ချာချီတင့်ကားများအား ဗြိတိသျှစစ်တပ်များနှင့် အခြား ဓနသဟာယ နိုင်ငံများ၏ စစ်တပ်များ၊ မြောက်အာဖရိက၊ အီတလီနှင့် အနောက်ဥရောပစစ်ပွဲများတွင် အသုံးပြုခဲ့ကြသည်။
ထပ်ပေါင်းအနေဖြင့် ဒုတိယကမ္ဘာစစ်အတွက်က ချာချီတင့်ကား ၃၄၄စီး ကို ဆိုဗီယက်ပြည်ထောင်စုသို့တင်ပို့ပေးခဲ့ရပြီး အစီး‌ရေ ၂၅၀ ကျော်အား ရှေ့တန်းစစ်မျက်နှာများတွင် အသုံးပြုခဲ့ကြလေသည်။
အမည်ပေးခြင်း ပထမကမ္ဘာစစ်အတွင်းတွင် တင့်ကားများ၏ ဖွံ့ဖြိုးတိုးတက်ရေးအား ကြိုးပမ်းပေးခဲ့သူ ဗြိတိသျှဝန်ကြီးချုပ် ဝင်စတန်ချာချီ၏အား ရည်စူး၍ ချာချီတင့်ဟုအမည်ပေးထားခြင်းဖြစ်သည်။
ဝန်ကြီးချုပ်ချာချီက စစ်မြေပြင်ဗိုလ်ချုပ်မှူးကြီး ဂျန်စမန့်စ်အား ပြောကြားခဲ့သည်မှာ "မင်းတို့ ဒီတင့်ကားနာမည်ကို ငါ့နာမည်ပေးထားတယ်ဆိုတာ ဒီဟာကြီး လုံးဝမကောင်းဘူးဆိုတာ သိပြီးမှ ပေးတာမှတ်လား"ဟူ၍ ဖြစ်သည်။
ဗြိတိသျှစစ်တပ်၏ အမည်ပေးလုပ်ငန်းတွင် တိုက်စစ်ယာဉ်များ၏အမည်အား စီ စကားလုံးဖြင့် စတင်ပေးရမည့်အလှည့်ကျရောက်နေသည်နှင့်လည်း တိုက်ဆိုင်နေသည့်အချိန်လည်းဖြစ်သည်။
ဗမာပြည် နှင့် အိန္ဒိယ ချာချီတင့်တစ်စင်းအား ၁၉၄၅ခုနှစ် ဗမာ့စစ်မြေပြင်တွင် အစမ်းသုံးခဲ့ကြသည်။
တပ်မဟာ ၃ နဂါးအစောင့်တပ်မှ ၁၉၄၅ခုနှစ် ဧပြီလကုန်မှစတင်၍ တလခန့် အသုံးပြုခဲ့သည်။
ချာချီတင့်ကားအား တိုက်ပွဲအတွင်း အသုံးပြုရန် မဖြစ်နိုင်ကြောင်းသက်သေပြခဲ့သော်လည်း ချီးကပ်တိုက်ပွဲများတွင် ထိုစဉ်ကအသုံးပြုခဲ့သည့် M3 Lee နှင့်တူညီကြောင်းသက်သေပြခဲ့သည်။
အမှတ် ၂၅၄ အိန္ဒိယတင့်တပ်ဖွဲ့သည် မြန်မာနိုင်ငံမှအိန္ဒိယသို့ပြန်လာပြီး ၁၉၄၅ ခုနှစ်၊ ဇူလိုင်လတွင် အမ်မက်နဂါဂါသို့ရောက်ရှိလာသည်။
တပ်မဟာသည် ၁၉၄၅ခုနှစ် အောက်တိုဘာလတွင် စစ်ဆင်ရေးများ ပြန်လာရန် သစ်လွင်စွာ တပ်ဆင်ထားသည့် တပ်မဟာဖြစ်ရေး အကြံအစဉ်ဖြင့် Leeမှ ချာချီသို့ ချက်ချင်း ပြောင်းလဲအသုံးပြုခဲ့ကြသည်။
ထိုအချိန်ကဂျပန်ဆန့်ကျင်ရေးစစ်ပွဲသည်ဆက်လက်တည်ရှိလိမ့်မည်ဖြစ်ပြီး စစ်မြေပြင်သစ်မှာ မလေးကျွန်းဆွယ်ဖြစ်လိမ့်မည်ဟု ယူဆခဲ့ကြသည်။
တင့်ကားအချို့အား ပို့ဆောင်ပေးခဲ့ပြီး အချို့အား သင်တန်းပေးခြင်းများပြုလုပ်ခဲ့သော်လည်း ဂျပန်နှင့်ဖြစ်ပွားသည့်စစ်ပွဲမှာ ပြီးဆုံးသွားခြင်းသည် ပြောင်းလဲခြင်းမပြီးဆုံးခဲ့ခြင်းကိုဆိုလိုသည်။
စက်တင်ဘာလကုန်တွင် ၂၅၄ အိန္ဒိယတင့်တပ်မဟာသည် ပြန်လည်ပြင်ဆင်ခဲ့ပြီး Ahmednagar မှ အဝေးနေရာသို့ တာဝန်ပေးခြင်းခံရသည်။
ယခင်ပေးပို့ထားသည့် ချာချီတင့်ကားအားလုံးအား ကာဒ်ကီရှိ Ordnanceသို့ ၁၉၄၅ခုနှစ် နိုဝင်ဘာလ-ဒီဇင်ဘာလအစောပိုင်းအတ္ငင်း ပြန်လာစေခဲ့သည်။
ပါဝင်သည့် တပ်ရင်း ၃ရင်းတွင် တတိယနဂါးအစောင့်တပ်များအား အမှတ် ၂၅၄ တပ်မဟာနှင့် ပူးပေါင်းစေ၍ ရှေ့တန်းသို့ ပို့ပြီး ဖေဖော်ဝါရီ ၂၈ ခုနှစ် ၁၉၄၆ ခုနှစ်တွင် အမှတ် ၁၄၉ တပ်ရင်းတော်ဝင်သံချပ်ကာတပ်နှင့် ၁၅၀ တပ်ရင်းတော်ဝင်သံချပ်ကာတပ်များအား အာမက်နဂါမှ ရုပ်သိမ်းစေခဲ့သည်။
တပ်သားအများစုအား ဗြိတိန်သို့ ပြန်လည်ပို့ဆောင်ခဲ့ပြီး တပ်သားအချို့အား အခြားတပ်ရင်းများသို့ ပို့ဆောင်စေခဲ့သည်။
ကိုးကား ဒုတိယကမ္ဘာစစ် တင့်ကား ဥရောပတိုက် Category:စစ်ရေး Category:တင့်ကား။
ကနုတ် ဆိုသည် ကုမုဒ ဟူသော ပါဠိဘာသာမှ ကမုဒ ဟူ၍လည်းကောင်း၊ ကုဒ ဟူ၍လည်းကောင်း ပြောင်းလည်းခေါ်ဝေါ်ရာမှ ကနုတ်ဟူ၍လည်းကောင်းအဆင့်ဆင့်ပြောင်းလည်း ခေါ်ငင်ဟန်ရှိသည်။
ကုမုဒ ဟူသော ပါဠိဘာသာစကားသည် ၾကာ ဟူ၍ ဖြစ်သည်။
ကြာခွေ၊ ကြာလိပ်၊ ကြာရိုး၊ ကြာစွယ် သဏ္ဍန်များကို ဆိုလိုဟန်ရှိသည်။
ထိုမှတစ်ဖန် ကြာငုံ၊ ကြာဖူး၊ ကြာပွင့်၊ ကြာသီး၊ ကြာရိုး၊ ကြာစွယ်၊ ကြာရွက်၊ ကြာပွင့်ချပ်၊ ကြာဝတ်ဆံတို့ကို ကွေး၍ ကော့၍ ခွေ၍ လိပ်၍ ကောက်၍ လိမ် ယိမ်း၍ ယိမ်၍ ချီ၍ ချ၍ တက်၍ ဆင်း၍ တွန့်၍ ချွန်၍ ဖြန့်၍ ကား၍ နှစ်သက်စဖွယ်ခြယ်လှယ်ရေးသားထုလုပ်ခြင်းများကို ကနုတ်ဟူ၍လည်းကောင်း ခြူးပန်းခြူးနွယ်ဟူ၍လည်းကောင်း ခေါ်ဝေါ်ကြောင်းတွေ့ရသည်။
ကောကနုဒကို အချို့က ကော်ကနုဒ ဟူ၍ အသံထွက် ဖတ်ရှုတတ်ကြသည်။
ကောကနုဓမှ ကနုတ်ဖြစ်လာရန်မှာလည်း နီးစပ်သော အကြောင်းရှိပေရာ ဦးဘစိန်အဆိုသည် ကောင်းမွန်မှန်ကန်သည်ဟု ယူဆသင့်ပေသည်။
သို့ရာတွင် ကောကနုဒသဒ္ဒါ ကကြာဟောပုဒ်ဖြစ်သဖြင့် “ကြာ” နှင့် ပတ်သက်သမျှ ယူဆလျှင် နယ်ကျဉ်းပေမည်။
မဂဓ အဘိဓာန်တွင် ကြာဟောပရိယာယ် (၁၂) ပုဒ်ပြထားသည်။
အဘိဓာန်၌ ပရောရုဟံ ကြာ သတဖတ်တံ ကြာ အရပိန်ဒံ ကြာ ဝါရိဇံ ကြာ ဖကေရုဟံ ကြာ ပဒုပံ ကြာ ပေါက္ခရံ ကြာ မဠာလပုပ်ပံ ကြာ ကမလ ကြာ နလျန ကြာ ဘိသပုပ်ပံ ကြာ ကုသေသဟံ ကြာ ဟူ၍ ပြထားသည်။
တဆက်တည်းပင် “ကောကနဒ” နှင့် ပတ်သက်၍ “ပုဏ္ဍရိက” သိတံရတ္တံ၊ ကောကနဒီ ကောဏသကော စသော ဂါထာဖြင့် ကောကနဒကြာကို ပြထားသေးသည်။
“ရတ္တံ နီသော၊ ကမလံ ကြာသည် ကြာနီဖြစ်ကြောင်း ပြဆိုထား၏။
ကောကနဒသည်ပင် ကောကနုဒဖြစ်ကြောင်း ပါဠိစာပေ၌ မှတ်သားရပေသည်။
ကောကနဒ သို့မဟုတ် ကောကနုဒသည် ကြာဟောသဖြင့် ကနုတ်ပန်းချီသည် ကြာနှင့်ပတ်သက်၍ ဟူသော အယူအဆမှာ သင့်တော်ကောင်းမွန်လှသည်ဟု ဆိုရန်ရှိသည်။
သို့ရာတွင် ကြာကို နယ်ဆန့်၍ ကြည့်ပါက ကြာသည် ပန်းဖြစ်သည်။
သက်မဲ့အရာဖြစ်သည်။
ကြည့်၍ မြတ်နိုးဖွယ်ရာရှိသည်။
ပျော့ပျောင်းသည်။
ခွေညွှတ်သည် စသော သဘောများကို တွေ့ရပေရာ ကြာရိုး၊ ကြာစွယ် ပုံများသာမက ပန်းချီအမျိုးမျိုး စသည်ကိုလည်း ကနုတ်ဟု ခေါ်သင့်သည်ထင်၏။
ယခုခေတ် ပန်းချီဆရာများ၏ အယူအဆမှာလည်း ပျော့ညွှတ်သောမျဉ်းကို ကနုတ်ဟုပင် ယူဆကြောင်း သိရှိရပေသည်။
ပျော့ညွှတ်သွယ်နွဲ့သော မျဉ်းကြောင်းကလေးများမှာ ကြာပွင့်၊ ပန်းတွန့်ကလေးများ ရေးဆွဲခြင်းဟုပင် ဆိုရတော့သည်။
ကနုတ်ဟူသော ဝေါဟာရကို လွန်ခဲ့သောနှစ်ပေါင်း ၁၂၀၀ ကျော်ကျော်မှ စတင်အသုံးပြုခဲ့ကြောင်း ဆရာဇော်ဂျီက ရှာဖွေတင်ပြဖူးပေသည်။
ထိုစာတွင် ပုဂံခေတ်စာပေများ၌ ကနုတ်ဟူသော ဝေါဟာရ မတွင်ကျယ်သေးပေ။
ပန်းချီလှတင်ထွန်း - မြန်မာ့ပန်းချီရေစီးကြောင်း ကိုးကား Category:ပန်းချီ Category:အနုပညာ Category:ပန်းဆယ်မျိုး။
နရီ ဟူသော ပါဠိဘာသာမှာ မိန်းမ ကိုဆိုလိုသည်။
မင်းသမီး နတ်သမီး စသည်တို့ကိုအခြေခံ၍ ဖော်ပြခြင်းဖြစ်သည်။
အမှန်မှာ မင်းသမီး နတ်သမီး စသည့်ပုံများသာမဟုတ်ဘဲ မင်းသား နတ်သား၊ သိကြား ဗြဟ္မာ ရုပ်တုဆင်းတုတို့ကို အချိုးကျပြေပြစ်စွာ သဏ္ဌာန်ပေါ်အောင်ရေးဆွဲခြင်းကိုလည်း နရီဟုခေါ်ပါသည်။
ကပီ ဟူသည် ပါဠိဘာသာဖြင့် မျောက်(ကပိလ)ကိုခေါ်ဆိုခြင်းဖြစ်သည်။
သို့သော် မျောက်ရုပ်သာမဟုတ်ပါ။
ခြင်္သေ့၊ ဟင်္သာ၊ မျောက်ခေါင်း ဘီလူးခေါင်းနှင့်တကွ ကိန္နရာရုပ် ကုမ္ဘဏ် ယက္ခ ဂန္ဓဗ္ဗ ဂဠုန် စသော ရုပ်ပုံများကို ကနုတ်ပန်းများခြယ်မွှမ်းထားခြင်းကို ကပီ ဟု အကျဉ်းအားဖြင့် ခေါ်ဝေါ်ပါသည်။
ဂဇာ ဟူသည် ပါဠိဘာသာဖြင့် ဆင် ဖြစ်၍ များသောအားဖြင့်ဆင်ရုပ်ကို သဘာဝကျကျရေးဆွဲဟန်ဖြစ်သည်။
သို့သော် ဂဇာ ရေးနည်းမှာ ဆင်ကိုသာရေးသည်မဟုတ် အထည်ကိုယ်ကြီးမားသည့် အကောင်များ တည်ငြိမ်သောအရာဝထ္ထုများ စသည့်ရုပ်ပုံများမှာလည်း ဂဇာ ရေးဆွဲနည်းဖြစ်ဟန်တူသည်ဟု ရှေးဟောင်း သုတေသန မှတ်တမ်းများတွင် ဖော်ပြထားသည်။
ပန်းချီပညာ၏ အစသည် ကောက်ကြောင်းပန်းချီ ပင်ဖြစ်သည်။
လူသားတို့၏ ကမ္ဘာလောကကြီးအကြောင်းကို ဖော်ပြရာတွင် အနုပညာသည် ကိရိယာတခုသဖွယ်ဖြစ်သည်။
၎င်းတို့ထဲတွင် နည်းလမ်းတမျိုးဖြစ်သော ပုံရေးဆွဲခြင်းသည် လူသားတို့၏ ယဉ်ကျေးမှုထွန်းကားခြင်း ဇစ်မြစ်တခုပင် ဖြစ်သည်။
ပတ်ဝန်းကျင်၏ ပြောင်းလဲမှု၊ လှုပ်ရှားမှုများကို မိမိ၏စိတ်ထဲတွင် မှတ်သားရာမှ ဆက်စပ်တွေးခေါ်ပြီး အရာဝတ္ထုပုံများ၊ စိတ်ကူးပုံစံများ ရေးခြစ်လာခဲ့ကြသည်။
လူသားများ မိမိတို့၏ ဘဝအစပုံများကို လေ့လာချင်ခဲ့ကြသည်။
စပိန်တိုင်းပြည်မှ ဂူနံရံ နွားရုပ်များကို သက်သေထူနိုင်သည်။
ထိုကဲ့သို့ ကောက်ကြောင်းရေးခြစ်မှုများဖြင့် ပန်းချီပညာသည် အစပျိုးလာခဲ့သည်။
ထို့ကြောင့် အဓိကအရေးအကြီးဆုံးကောက်ကြောင်း (OUT LINE) ပန်းချီကို ပထမဦးစွာ တင်ပြလိုသည်။
ကောက်ကြောင်းပန်းချီ စတင်ရေးဆွဲတော့မည့်သူများကို ပထမဦးစွာ ရင်းနှီးပွင့်လင်းစွာ ပြောချင်သည်။
“ငါတို့တော့ မျဉ်းတောင် ဖြောင့်အောင် မရေးတတ်ဘူး” စသည်ဖြင့် ပန်းချီရေးခြင်းနှင့် ပတ်သက်၍ အချို့သောသူများ ပြောတတ်ကြသည်။
ယခုအချိန်တွင် ၎င်းစကားမျိုးကို တခါတည်း စိတ်ဆုံးဖြတ်၍ မေ့ဖျောက်ပစ်ကြရမည်။
လူတိုင်းတွင် ပင်ကိုစွမ်းရည် ရှိကြသည်။
အချို့တွင် ငုပ်လျှိုးနေတတ်သည်။
အခါခွင့် သင့်လာသည့်အခါ အောင်မြင်ထွန်းပေါက်စွာ ဘွားခနဲပေါ်လာတတ်သည်။
ပန်းချီရေးဆွဲသူတယောက်သည် သူ၏ မာနကင်းမဲ့မှု၊ ကြင်နာချစ်ခင်တတ်မှု၊ လူလူချင်း လေးစားချစ်ခင်စိတ် အပြည့်ထားမှု စသောစိတ်ဓာတ်ဖြင့် သူ၏ ပင်ကိုစွမ်းရည် ဉာဏ်ရည်ဉာဏ်သွေးကို အမြဲမြှင့်တင်နေသူဖြစ်၏။
ရုပ်ပုံကားချပ်ကြီးများကို မဆိုထားနှင့်၊ မျဉ်းကြောင်းတကြောင်းကိုပင် စိတ်အာရုံမတည်ငြိမ်က ရေးဆွဲမရတတ်ပေ။
ထို့ကြောင့် ကောက်ကြောင်းပန်းချီကို စတင်ရေးဆွဲမည့်သူသည် နက်နဲသိမ်မွေ့သော စိတ်ကို ရအောင်မွေးမြူ၍ မိမိလက်တွင် အင်အားများအပြည့်ဖြင့် စတင်ရေးဆွဲရမည်။
သို့မှသာ ပန်းချီရေးခြင်းတွင် ပိုမိုစွမ်းရည်ပြည့်လာပြီး အလိုလို ဖြောင့်လာလိမ့်မည်။
ကမ္ဘာကျော် ပန်းချီဆရာကြီးများသည် ပေတံကိုသုံး၍ ကောက်ကြောင်းများ မဆွဲခဲ့ကြပေ။
၎င်းတို့၏ ပန်းချီကောက်ကြောင်းများကို ပေတံဖြင့် တိုင်း၍ ညီမညီ စမ်းသပ်ကြည့်မည်ဆိုလျှင် တိကျသေချာစွာ ဖြောင့်တန်းနေသော မျဉ်းများမဟုတ်သည်ကို တွေ့ရှိကြရလိမ့်မည်။
၎င်းတို့ပုံတွင် ရေပြင်ညီမျဉ်းလဲများသည် ရေပြင်ညီအတိုင်း အတိအကျ သေသေချာချာ မရှိသလို ထောင်လိုက်မျဉ်းများသည်လည်း မှန်ကန်တိကျစွာ ထောင်လိုက်မကျပေ။
အမှန်စင်စစ်အားဖြင့် ၎င်းတို့၏ Drawing များသည် လွတ်လွတ်လပ်လပ်ဖြင့် စိတ်ကို ချုပ်တီးထားခြင်းမရှိဘဲ ရေးဆွဲထားသော ကောက်ကြောင်းများပင် ဖြစ်သည်။
ရေးဆွဲထားသော အဆောက်အဦ၊ ဝတ္ထုပစ္စည်း၊ ပုံသဏ္ဌာန်များရှိ မျဉ်းလိုင်းများနှင့် ရေးဆွဲလိုက်သော မျဉ်းများသည် တိကျသေချာစွာ မတူညီသော်လည်း ၎င်းပုံသဏ္ဌာန်များ၏ ကိုယ်ပွားဖြစ်နေလိမ့်မည်။
ပန်းချီဆွဲခြင်းသည် အတိအကျ တူညီစေချင်သော Scale Drawing များ၊ သရုပ်ပြပုံများ ရေးဆွဲခြင်း မဟုတ်ပေ။
ပန်းချီသည် ပုံရိပ်တခု၏ စိတ်ကူးယဉ်အတွေးများပင် ဖြစ်သည်။
လိုအပ်သော ပစ္စည်းကိရိယာများ ကောက်ကြောင်းပုံ ရေးဆွဲရာတွင် မိမိကြိုက်နှစ်သက်ရာ ခဲတံ၊ မီးသွေးတောင့်၊ ဖယောင်းချောင်း၊ ရေဆေးတောင့် စသည်ဖြင့် အသုံးပြုနိုင်သည်။
အများစုမှာ အသုံးတွင်ကျယ်သော ခဲတံကိုပင် အသုံးပြုကြသည်။
ခဲတံတွင် အမျိုးအစား အမျိုးမျိုး ရှိသည်။
ပုံဆွဲခဲတံများတွင် တရုတ်၊ ဂျာမဏီလုပ်နှင့် အခြားပုံဆွဲခဲတံများ ရှိသည်။
၎င်းခဲတံများတွင် H, HB နှင့် B အမှတ်အသားများ ပါရှိသည်။
H သည် HARD ဟု ရေးထားခြင်းဖြစ်ပြီး ခဲသားမာ၍ အင်ဂျင်နီယာသုံး ခဲတံများ ဖြစ်သည်။
HB သည် ကျောင်းသုံး ရုံးသုံး ခဲတံဖြစ်၍ B အမှတ်အသားပါသော ခဲတံများမှာ ပန်းချီသုံးခဲတံများ ဖြစ်သည်။
B တွင် 2B, 3B မှ စ၍ 6B အထိ ရှိသည်။
နံပါတ်ကြီးလေ ခဲသားပွ၍ အရောင်မဲလေလေ ဖြစ်သည်။
ပန်းချီသုံး မီးသွေးတောင့် (CHARCO) ဖြင့် အလင်းအမှောင်နှင့် ကောက်ကြောင်းရေးဆွဲခြင်းများ၌ မီးသွေးသည် ပွ၍ ရေးခြစ်ရ လွယ်ခြင်းကြောင့် ပို၍ အဆင်ပြေသည်။
ကမ္ဘာကျော် ပန်းချီဆရာများသည် ကောက်ကြောင်းများရေးရာတွင် မီးသွေးကို အသုံးများသည်။
စတင်ရေးဆွဲလေ့ကျင့်သူများသည် ခဲဖျက်ကို အသုံးပြုနိုင်သည်။
သို့သော် နေရာတိုင်းတွင် ခဲဖျက်မသုံးသင့်ပေ။
ခဲတံကိုင်နည်း အမျိုးမျိုး အဓိက ခဲတံကိုင်နည်း နှစ်မျိုးသာလျင် ရှိသည်။
အရေးခံဘုတ်ပြားသည် ရေပြင်ညီ သို့မဟုတ် အနည်းငယ်စောင်း၍ တည်ရှိပါက ခဲတံကို ဖောင်တိန်ကိုင်သကဲ့သို့ ရိုးရိုးကိုင်၍ ရေးပြီး ဘုတ်ပြားသည် ထောင်လျက် ၉၀ ဒီဂရီ တည်ရှိနေပါက ခဲတံကို ကြိမ်လုံး၊ တုတ်လုံးကိုင်သလို လက်ဖဝါးဖက်တွင်ထားလျက် ကိုင်ရမည်။
ထိုနည်းနှစ်မျိုးမှ အခြေခံ၍ မျဉ်းကြောင်းအပါး၊ အလတ်၊ အထူအလိုက် ခဲတံကိုင်နည်းများ အမျိုးမျိုး ကွဲပြားသေးသည်။
မိမိစိတ်ကြိုက် မည်သို့ ကိုင်ကိုင် ရရှိနိုင်သော်လည်း ရေးဆွဲမည့် မျဉ်းအလိုက် အနေအထားပြောင်းလျှင် စနစ်တကျရှိ၍ ပိုမိုလွယ်ကူနိုင်သည်။
ပန်းချီရေးဆွဲရာတွင် ပထမဦးစွာ လေ့ကျင့်ရန်လိုအပ်သော အချက် (၃) ချက်မှာ မျဉ်း (Line)၊ အသွေးနုရင့် Tone ၊ ဖွဲ့စည်းပုံ (Composition) တို့ ဖြစ်ကြသည်။
အောင်မြတ်ဌေး - ပန်းချီရေးရာနှင့် ပုံဆွဲအခြေခံများ ကိုးကား Category:ပန်းချီ Category:အနုပညာ။
မြန်မာပြည်၌ အစောဆုံး မြန်မာ့ပန်းချီကို လေ့လာမည်ဆိုပါက နံရံဆေးရေးပန်းကို ပုဂံခေတ်ဂူဘုရား သိမ်ကျောင်းများအတွင်းတွင် တွေ့ရှိနိုင်သည်။
ဂူဘုရားများကို ကျန်စစ်မင်းလက်ထက်မှစ၍ တည်ထားပြီး စင်္ကြံလမ်းနံရံများ၊ အာရုံခံတန်ဆောင်း၏ နံရံများတွင် ပန်းချီရေးခြယ်ခြင်းများကို ပြုလုပ်လာကြသည်။
ပုဂံခေတ် ကျောက်စာတွင် ဂူဘုရားတည်ထားသည့်အခါ အတွင်းနံရံများတွင် ဆေးရေးပန်းချီရေးခြယ်စေခြင်းနှင့် ဆေးရေးပန်းချီကျော်တို့ကို အခကြေးငွေပေးရကြောင်း မှတ်တမ်းရေးထိုးထားရှိသည်။
ပုဂံ၌ ဂူဘုရား၊ သိမ်ကျောင်းတို့၏အတွင်း အုတ်နံရံတို့ကို အင်္ဂတေကိုင်ထား၏။
အချို့နံရံတို့ကို အင်္ဂတေအကြမ်းခံပြီးမှ အချောတထပ်၊ နှစ်ထပ် စသည်ဖြင့် ထပ်၍ မံလေ့ရှိသည်။
ယင်းအထက်မှ ပန်းချီဆေးရေးနိုင်စေရန် ထုံးပါဝင်သည့် အောက်ခံသားကိုသုတ်ပြီး ပန်းချီရေးခြယ်ကြသည်။
အင်္ဂတေကိုင်ရာနှင့် ဆေးရေးရာတွင် ပါဝင်အသုံးပြုလေ့ရှိသည့် မြေနီရောစပ်မှုသည် ပိုးကောင်၊ ခြကောင် စသည့် ပိုးမွှားများ ဖျက်ဆီးစေရန် ပိုမိုလွယ်ကူစေသည်။
ပုဂံခေတ်ဦးပိုင်း ဆေးရေးပန်းချီတွင် အသုံးပြုသော ဆေးရောင်တို့မှာ အဖြူ၊ အနက်၊ အဝါနှင့် အနီရောင်များကို အသုံးများကြသည်။
ပုဂံခေတ်၏ ခေတ်နှောင်းပိုင်းကို ရောက်သည့်အခါ အပြာနှင် အစိမ်းရောင်ကို တွဲဖက်အသုံးပြုလာကြသည်ကို တွေ့ရှိရသည်။
အများအားဖြင့် မြေနီရင့်ရင့်၊ ညိုမှိုင်းမှိုင်း၊ ညိုဝါ စသည်တို့ကို အသုံးများကြောင်း တွေ့ရတတ်သည်။
အင်္ဂတေနံရံတွင် ဆေးစွဲကပ်နေစေရန်အတွက် တမာစေးကော်ကို အသုံးပြုခဲ့ကြပြီး ဆေးရောင်တောက်ပစေရန်အတွက်ကိုမူ ငါး၏ သည်းခြေကို ရောနှောသုံးစွဲခဲ့ကြဟန် ရှိသည်။
တကြောင်းဆွဲမျဉ်း၊ ကောက်ကြောင်း၊ အနားသတ်မျဉ်းများကို အနက်ရောင်ဖြင့် ရေးဆွဲ၍ တခါတရံမှသာ အနီရောင်ကို အသုံးပြုလေ့ရှိသည်။
ရုပ်ဝတ္ထု၊ ပစ္စည်း၊ လူ၊ တိရစ္ဆာန် စသည်တို့၏ အနားသတ်လိုင်းမျဉ်းများကို အနက်၊ အနီတို့ဖြင့် ရေးခြယ်ပြီးမှ အတွင်းပိုင်းကို အရောင်ရေးသွင်းခြင်း ဖြစ်သည်။
အဖြူရောင်ကို မြေဖြူမှ အနက်ကို ရေနံချေးမှိုင်းမှ၊ အဝါကို မြေဝါဆေးမှုန့်၊ အနီကို ဟင်္သာပြဒါးနှင့် မြေနီမှ ၊ အပြာကို မဲနယ်မှ ၊ အစိမ်းကို ဒုတ္တာစိမ်းမှ ဖော်စပ်ရယူကြသည်ဟု မှတ်သားရသည်။
ပုဂံခေတ် နံရံဆေးရေးပန်းချီတို့သည် နှစ်ပေါင်း ၆၀၀ မှ ၉၀၀ ခန့်အထိ ကြာညောင်းရှည်ကြာခဲ့ပြီဖြစ်၍ ပျက်စီးဆုံးရှုံးမှုများ ရှိခဲ့ရသည်။
အင်္ဂတေကွာကျ၍ ပျက်စီးခြင်း ဖြစ်သကဲ့သို့ မှေးမှိန်ပွန်းပဲ့သည်များလည်း ရှိကြသည်။
မီးခိုးမှိုင်းများနှင့် အညစ်အကြေးများ စွဲကပ်၍ မည်းမှောင်နေသော အရောင်ဖြင့် မထင်မရှား ဖြစ်နေသည်များလည်း ရှိနေခဲ့သည်။
သဒ္ဓါလွန်ကဲစွာဖြင့် ဆေးရေးပန်းချီရှိသည့် နံရံများပေါ်တွင် ထုံးသင်္ကန်းကပ်လှူမှုကြောင့် ဖုံးကွယ်သွားခဲ့ရသော နံရံဆေးရေးများလည်း ရှိနေခဲ့သည်။
ပုဂံခေတ် ဆေးရေးပန်းချီလက်ရာ အများအပြားမှာ ကျန်ရှိနေပေသေးသည်။
ယခုအခါ လက်ရာအချို့ကို ပုံထပ်ကူးယူ၍ မူရင်းဆေးရောင်နှင့် ကိုက်ညီအောင် ရေးခြယ်ကာ မိတ္တူပုံများအဖြစ် ရှေးဟောင်းသုတေသနဌာနခွဲမှ ရေးဆွဲထားရှိသည်။
မှေးမှိန်နေသော ဆေးရေးပန်းချီများကို သန့်ရှင်းစေရန်နှင့် လက်ရှိအခြေအနေထက် တိုးတက်မပျက်စီးစေရန် ထိန်းသိမ်းမှုများကို ဓာတုဗေဒခေတ်မီနည်းများဖြင့် ဆောင်ရွက်လျက် ရှိသည်။
ပုဂံနယ်တဝိုက်ရှိ ဂူများအတွင်းတွင် ဆေးရေးပန်းချီများ ရှိရာ ထင်ထင်ရှားရှား ကျန်ရှိနေသေးသည့် ဆေးရေးပန်းချီများ တွေ့နိုင်သေးသည့် ဂူဘုရားများမှာ... ပုဂံတွင်ရှိသော ပုထိုးသားများဘုရား၊ မြင်းကပါအရပ်ရှိ အပယ်ရတနာဘုရား၊ နဂါးရုံဘုရား၊ ဂူပြောက်ကြီး ဘုရားအမှတ် ၄၉၆၊ သီရိပစ္စယာအရပ်ရှိ သင်္ဃရာဇာဘုရားစု၊ ဘုရားအမှတ် ၄၁၈၊ ပုဂံရှိ လောကထိပ်ပန်ဘုရား၊ သိမ္မစည်းဘုရား၊ ပဲနံ့သာဂူဘုရားစု၊ သယမ္ဘူဘုရား၊ ပုဂံ ဝက်ကြီးအင်းရပ်ရှိ ဂူပြောက်ကြီးဘုရား၊ ညောင်ဦးရှိ သကျမုနိဘုရား၊ ကုန်းတော်ကြီးဘုရား၊ ကျန်စစ်သားဥမင်၊ မင်းနန်သူအရပ်ရှိ နန္ဒမညဘုရား၊ ဘုရားသုံးဆူ၊ သမ္ဘူလဘုရား၊ ဝိနည်းဓိုရ်ဘုရားစု စသည့် ဂူဘုရားအတွင်းများတွင် ဆေးရေးပန်းချီများကို တွေ့မြင်ကြည့်ရှုနိုင်ကြပါသေးသည်။
ဤဆေးရေးပန်းချီလက်ရာများသည် ၁၁ ရာစုမှ ၁၃ ရာစုအထိ ခေတ်လက်ရာများ ဖြစ်ကြသည်။
၁၄ မှ ၁၅ ရာစုခေတ် လက်ရာများကို မတွေ့ရှိရဘဲ ဒုတိယအင်းဝခေတ် ၁၆ ရာစုမှ ၁၇ ရာစုအတွင်း ဆေးရေးပန်းချီလက်ရာများကိုမူ ပင်းယ ရွှေစည်းခုံအနီးရှိ ဂူဘုရား၊ စစ်ကိုင်းတောင်ရိုးရှိ တိလောကဂုရုလိုဏ်ဂူ၊ လောကမှန်ကင်းဘုရား၊ မီးပေါက်ကြီးဘုရား၊ မုံရွာခရိုင်ရှိ ဖိုဝင်တောင်ဂူများ၊ ပုဂံတောင်တီရှိ ပိဋကတ်တိုက်၊ အမရပူရရှိ ရွှေဂူသာဘုရား၊ ပုဂံရှိ ဥပါလိသိမ်၊ ပုဂံတောင်တီရှိ ကမ္မကျောင်းဦးဘုရား၊ ပုဂံရှိ စူဠာမဏိဘုရား စသည့် ဂူဘုရားလိုဏ်များအတွင်းတွင် တွေ့ရှိလေ့လာနိုင်သည်။
ကုန်းဘောင်ခေတ်ဦး ၁၈ ရာစု ဆေး‌ရေးပန်းချီလက်ရာများကိုမူ မုံရွာခရိုင် ချောင်းဦးမြို့နယ် ခင်မွနရွာရှိ အောင်မြေလောကဘုရား၊ ရုပ်စုံဘုရား၊ ပြာသာဒ်ဘုရား၊ ပုဂံရှိ အာနန္ဒာအုတ်ကျောင်း စသည်တို့တွင် တွေ့ရှိနိုင်သည်။
၁၉ ရာစု အမရပူရခေတ်လက်ရာများကို အမရပူရရှိ တောင်သမန်ကျောက်တော်ကြီးဘုရား၊ မန္တလေး ရွှေစာရံဖိုးကုလားဘုရားတို့တွင် တွေ့ရှိနိုင်ပြီး ရတနာပုံခေတ် လက်ရာများကိုမူ မန္တလေးနန်းတွင်းဥပုသ်ဆောင်၊ မန္တလေး မဟာမုနိ ဘုရားများတွင် တွေ့ရှိရပေသည်။
နံရံပန်းချီတို့သည် ထိုခေတ်ထိုအခါက ပုံရိပ်ကို အပြည့်ဝ သိရှိခွင့် ရရှိစေသော ဓာတ်ပုံတစ်မျိုးဖြစ်လေသည်။
ပုဂံရှိ နန္ဒမညာ ဘုရားအတွင်း၌ မာနတ်များဖျားယောင်းသော ဆေးရေးမှာ အလွန် ပင် စိတ်ဝင်စားဖွယ် ကောင်းလှသည်။
ဝက်ကြီးအင်းဂူပြောက်ကြီး၊ မြင်းကပါဂူပြောက်ကြီး၊ လောကထိပ်ပံဘုရားစသည်တို့သည် ပုဂံတွင် အကောင်းဆုံးနံရံ ပန်းချီရှိသော ဘုရားများဖြစ်သည်။
ခေမင်္ဂဘုရားစုအတွင်းတွင် အဝတ်ပန်းချီနှင့်ဘုရားတစ်ဆူရှိသည်။
နံရံပန်းချီအား ခြိမ်းခြောက် နေသော အကြောင်းတရားများစွာ အနက်မှ တိရစ္ဆာန်၊ ရာသီဥတု ၊ သဘာဝဘေး နှင့် လူ့ပယောဂတို့ သည် အဆိုးရွားဆုံးဖြစ်သည်။
တိရစ္ဆာန်တို့ ကြောင့်ဖြစ်တတ်သည့် ပျက်စီးမှုများမှာ နံရံပန်းချီရှိသော ဂူများတွင် တိရစ္ဆာန်များ နေထိုင်ခြင်းဖြစ် သည်။
အထူးသဖြင့် မုံရွာဖိုလ်ဝင်တောင်ရှိ မိဖုရားဂူ အတွင်းတွင် မျောက်များ လျောင်းတော်မူ ရုပ်တုတော်ကြီးပေါ်တွင် ခုန်ပေါက် ပြေးလွားခြင်းဖြင့် ထိုဆင်းတုနှင့် ကပ်နေသော နံရံဆေးရေး ပန်းချီများ ပျက်စီးသည်ကို စာရေးသူကိုယ်တိုင် မြင်တွေ့ခဲ့ဖူးသည်။
ရာသီဥတုတွင် အပူလွန်ကဲခြင်း၊ အဆောက်အဦးယိုယွင်းကာ ရေစိမ့်ဝင်ခြင်း ၊ ဆားဓာတ်ပါဝင်မှုများသော လေတိုက်ခြင်းတို့ ဖြစ်သည်။
လူ့ပယောဂတွင် ပန်းချီတန်ဖိုးကိုနားမလည် လက်ဆီ ပြန်များဖြင့် ထိတွေ့ ကိုင်တွယ် ပွတ်သတ်ခြင်း၊ ပတ်ဝန်းကျင်အနီး အမှိုက်သရိုက်များစုပုံခြင်း နံရံတွင် အပေါစား မှင်ဖျက်ဆေး( Correction Pen) တို့ဖြင့် မည်သူ + မည်သူ အမှတ်တရ စသဖြင့်သော တိမ်ဖျဉ်းသော စာများရေးသားခြင်း၊ ရေရှည်တွင် အပူဖြစ်စေသော အလင်းများသော လျပ်စစ်မီးရောင်များ (ဥပမာ) နံရံပန်းချီလိုက်လံကြည့်သည့် အပူထွက်လွန်သော မီးသီးထွန်းခြင်း နှင့် ( Lux – 150 ) ထက်ပိုသော ကင်မရာ ( Flash ) မီးဖွင့်ရိုက်ကူး ခြင်း၊ မှိန်နေသောဆေးများ ကြည်ညိုဖွယ်အသွင် ဆောင်နိုင်ရန် ထုံးသုတ်ခြင်းစသည့် အသိတရားခေါင်းပါးမှု တို့ကြောင့် ကြီးမားသော အဖိုးမဖြတ်နိုင်သည့် ပန်းချီများ ဆုံးရှုံးရ သည်။
ဥပမာ အာနန္ဒာဘုရားလှိုင်အတွင်း ခေတ်အဆက် ဆက် ထုံးသုတ်သဖြင့် ထုံး(၇) လွာအောက်တွင် နံရံဆေးရေးများ ဝမ်းနည်းဖွယ်ရာ တွေ့ရှိခဲ့ရသည်။
အခြားတစ်ခုမှာ တန်ဖိုးနားလည် လွန်းကာ ပျက်စီး၊ ပျောက်ဆုံးခြင်းလည်း ရှိသည်။